## Susana Camarero garantix un nou contracte programa “més útil i eficaç” per a millorar els serveis socials i convida l’Administració local a col·laborar a articular-lo

*** La vicepresidenta segona ha presidit l'Òrgan de Coordinació i Col·laboració Interadministrativa (OCCI) en Serveis Socials
* Durant la reunió s'han exposat els principals problemes detectats en l'aplicació del contracte programa per a estudiar solucions**

La vicepresidenta segona i consellera de Serveis Socials, Igualtat i Habitatge, Susana Camarero, ha garantit un nou contracte programa 2025-2028 que inclourà “totes les millores necessàries per a fer-lo un instrument més útil i eficaç a favor dels serveis socials inclusius de la Comunitat Valenciana”, i convida l’Administració provincial, municipal i supramunicipal a treballar de manera “conjunta” per a articular-lo.

Camarero ha presidit l’Òrgan de Coordinació i Col·laboració Interadministrativa (OCCI) en Serveis Socials, convocat este dimecres per a abordar, entre altres assumptes, l’actualització en els mòduls del finançament de l’atenció primària bàsica municipal i l’atenció secundària vinculats al contracte programa en les residències i els centres de dia per a persones majors.

Cal recordar que el contracte programa és un conveni pluriennal entre la Generalitat i els ens locals (ajuntaments i mancomunitats), pel qual l’Administració autonòmica finança la prestació dels serveis socials municipals.

Durant la reunió, les comissions tècniques mixtes provincials constituïdes en 21 àrees comarcals han presentat un informe tècnic sobre el grau d’execució i avaluació del funcionament del contracte programa en cada zona des que va arrancar l’any 2021, i han exposat els principals problemes detectats amb la finalitat d’estudiar solucions i fer més eficaç esta classe de finançament.

Susana Camarero ha subratllat la importància de garantir la “sostenibilitat d’un model de cooperació interadministrativa alineat amb la consecució del fi de millorar la vida de les persones en situació de necessitat a través dels Serveis Socials”.

L’OCCI està integrat per representants de les diverses direccions generals de la Conselleria de Serveis Socials, Igualtat i Habitatge; la Federació Valenciana de Municipis i Províncies (FVMP); les diputacions de València, Alacant i Castelló; els ajuntaments de les ciutats d’Alacant, València, Castelló i Elx, i representants de municipis amb menys de 100.000 habitants.

Fecha: 17/01/2024